1. **CAPÍTOLS II A VI: MODIFICACIONS DE NORMES AUTONÓMIQUES**

| DISPOSICIÓ NORMATIVA | ARTICLE | MODIFICACIÓ |
| --- | --- | --- |
| Llei 1/2015, de 6 de febrer,  d’Hisenda Pública, del SP  Instrumental i de Subvencions | **26.1** | Eliminació informe preceptiu i vinculant de la conselleria d’hisenda quan es tracte de projectes de conveni que instrumenten subvencions nominatives recollides en la Llei de Pressupostos. |
| **26.2** | Quan s'eleve al Consell una proposta d'acord que supose obligacions econòmiques de caràcter plurianual, serà necessari l'informe preceptiu de la Intervenció General i de l'Advocacia de la Generalitat, **sempre que així ho establisca la Llei 10/2005, d'Assistència Jurídica de la Generalitat** |
| **26.5** | El termini per a emetre els informes als quals es refereix l'art. 26.2, es **redueix de 20 a 10 dies.** |
| **41** | **Introducció de un nou supòsit de tramitació anticipada**: quan existisca previsió reiterada en exercicis anteriors, associada al programa pressupostari, de crèdit adequat i suficient per a la cobertura pressupostària de la despesa de què es tracte en el Pressupost de la Generalitat. |
| **160. 1.b)** | **Supressió autorització prèvia Consell** per a la concessió directa mitjançant conveni, de subvencions d’import igual o inferior a 150.000 euros. |
| **160.1.c)** | Elevació del límit per a autoritzar la concessió de subvencions de concurrència competitiva , **que passa de** **1M d'euros a 6M d'euros**. |
| **160.2.b)** | Les bases reguladores aprovades mitjançant ordre dels titulars dels departaments, **no tindran la consideració de disposicions de caràcter general.** |
| **164.e)** | S'elimina la necessitat de seguir el tràmit previst per l'elaboració de **disposicions de caràcter general**, quan s'aproven conjuntament les bases i la convocatòria per a la concessió de subvencions en règim de concurrència competitiva. |
| **164.h)** | En les subvencions de concurrència competitiva que financen obres que requerisquen un projecte tècnic dels inclosos en l'articule 2 del RD 100/2010, les bases reguladores podran establir la presentació de visat col·legial obligatori, en lloc de l'informe de l'oficina de supervisió de projectes o de tècnics de l’administració. |
| **165.2.i)** | S'estableix la possibilitat, que les bases reguladores puguen contemplar una pròrroga dels terminis de realització i justificació, quan el projecte o activitat subvencionada no puga realitzar-se o justificar-se en el termini previst, per causes degudament justificades previstes. |
| **165.3** | S’afegix un nou apartat, que estableix la possibilitat que les bases reguladores d'ajudes per raó d'un estat, situació o fet imprevisible en el qual es troben o suporten les persones o entitats sol·licitant, poden establir que per a la seua concessió, només siga necessària una **declaració responsable del compliment dels requisits** indicats. |
| **168.1.A)** | **S'elimina la preferència del conveni com instrument habitual per a canalitzar les subvencions previstes nominativament** en els pressupostos. Per tant aquestes subvencions podran tramitar-se mitjançant conveni o resolució sense existir preferència per una o una altra forma. |
| **171.2** | **Se elimina l'obligatorietat de recollir en les bases reguladores un sistema de garanties quan s'establisca la possibilitat de realitzar pagaments anticipats.** Només serà obligatori establir aquest sistema de garanties per al pagament anticipat, quan l'import de la subvenció a rebre per la persona o entitat beneficiària siga superior a 1M euros. |
| **1****7****1****.****3****.b)** | Quan es tracte de transferències de capital a les administracions públiques i institucionals de la CV, es podrà anticipar un percentatge del 30% de la subvenció. |
| **171.5.d)** | El límit de l'import de la subvenció s'eleva de 3.000 fins a **6.000 euros**, **per a quedar exonerat de constituir garanties** per part de les persones físiques beneficiàries. |
| Decret 167/2015, del Consell, pel qual es regula la composició, competències i funcionament de la Comissió Delegada del Consell d'Hisenda i Assumptes Econòmics | **4** | Funcions de la Comissió Delegada d'Hisenda i Assumptes Econòmics : se suprimeix l'autorització prèvia de contractes de serveis a subscriure per l'Administració del Consell i el seu SPI. |
| Decret 176/2014, de 10 d’octubre, pel qual regula els convenis que subscriga la Generalitat i el seu registre | **12.6** | L’autorització del Consell serà preceptiva per a subscriure el següents convenis:  a) Quan es tracte de convenis amb l'Estat, altres CCAA i institucions públiques.  b) Convenis amb persones físiques o jurídiques privades en subvencions de concessió directa o nominatives, quan l’import siga superior a 150.000 euros  El Registre de Convenis elevarà anualment un informe al Consell sobre els convenis celebrats en l'exercici que no siguen objecte d'autorització preceptiva. |

1. **CAPÍTOL VI: RÈGIM ESPECIAL DE GESTIÓ DEL LES ACTUACIONS INCLOSES EN EL MECANISME EUROPEU DE RECUPERACIÓ I RESILIENCIA I PELS FONS REACT-EU**

|  |  |
| --- | --- |
|  | **Secció primera: Disposicions generals** |
| **Art. 12** | **Àmbit d'aplicació:** limitat a la tramitació, gestió i execució d'inversions, accions i projectes inclosos en el **Pla Recuperació, Transformació i Resiliència i finançat pel Mecanisme de Recuperació i Resiliència, i pels fons REACT-EU.** |
|  |  |
| **Art. 13** | **Tramitació urgent:** s'aplica la tramitació d'urgència i es redueixen en la meitat tots els terminis, excepte els de presentació de sol·licituds i recursos preferència en la seua tramitació. |
|  | **Secció segona: Règim de gestió econòmica financera dels fons vinculats al Mecanisme de Rec. I Re. I al REACT-EU** |
| **Art. 14** | **Afectació**: els crèdits finançats amb aquest fons, han d'estar identificats, i només podran executar-se per a finançar actuacions que resulten elegibles conforme al seu marc normatiu. |
| **Art. 15** | **Memòries Econòmiques**: han de contindre un apartat específic en el qual es justifique la seua vinculació amb els fons. |
|  |  |
| **Art. 16** | **Tramitació anticipada d’expedients de despesa:** possibilitat de tramitació anticipada de qualsevol mena d'expedient de despesa, arribant a la fase de formalització del compromís de despesa. |
|  |  |
|  |  |
| **Art. 17** | **Exigibilitat de les obligacions**: possibilitat de desemborsament anticipat dels fons compromesos, fins al 50% de la quantitat total a percebre. |
| **Art. 18 Règimen de control previ:** únicament es verificaran els extrems que determine el Consell a proposta de la conselleria d’Hisenda, previ informe de la Intervenció General. En tant no s'aprove l'esmentat acord especifique del Consell, els extrems addicionals a comprovar en aquesta mena de expedients finançats amb fons del MRR i REACT EU seran els establits en l'apartat 1 d'aquest article. | |
|  | |
|  | **Secció tercera: Especialitats en la gestió dels fons associats al Mecanisme de Recuperació i Resiliència y al React-EU** |
| **Art. 19 Estructura dels pressupostos de la Generalitat** :  1 . Per a la gestió d'aquests fons la Conselleria d'Hisenda podrà crear dins de cada secció pressupostària, el **Servei 99** **“Mecanisme de Recuperació i Resiliència”** , per a la integració dels programa pressupostaris que faciliten una millor gestió.  2. Els crèdits finançats amb aquests fons **hauran d'estar identificats amb el codi del fons** de finançament específic.  3. Les despeses imputades als projectes finançats amb aquests fons, hauran d'identificar-se mitjançant el codi de referència únic del projecte assignat per l'autoritat nacional de gestió del programa o del mecanisme corresponent. | |
|  |  |

**Art. 20 Modificacions pressupostàries en l’àmbit de la Generalitat:**

1 . El règim de les modificacions pressupostàries que afecten a crèdits finançats amb càrrec al Mecanisme de Recuperació i Resiliència i al REACT-EU, tindran les especialitats següents:

a) els expedients de modificació es tramitaran a proposta de la Conselleria interessada i segons el que establix el Decret 77/2019, de 7 de juny

b) El Consell serà l'òrgan competent per a aprovar modificacions pressupostàries que afecten a línies de subvenció nominatives

2. Quan la modificació pressupostària tinga que atendre la realització d'actuacions finançades pel MRR i REACT-EU, el Consell podrà autoritzar modificacions que suposen: la supressió, minoració de dotació, o la modificació de l'objecte de línies de subvenció de caràcter nominatiu.

3. Els titulars de les conselleries seran els òrgans competents per a aprovar transferències de crèdit entre els mateixos capítols de diferents programes pressupostaris de la seua secció, excepte del capítol I.

**Art. 21 Incorporació de crèdits:** Els romanents dels crèdits associats al MRR i al REACT-EU **podran incorporar-se a l'exercici següent**, i el seu termini d'aplicació no podrà estendre's més enllà de l'exercici 2026.

**Art. 22 Compromisos de despesa de caràcter pluriennal:** Podran adquirir-se compromisos de despesa amb càrrec a exercicis posteriors, sempre que no superen els límits i anualitats següents:

- El nombre d'exercicis no serà superior a 5.

- Percentatges aplicables al crèdit vinculant: 100% primer i segon any; 70% tercer exercici, 60% quart i 50% cinqué.

**Secció quarta: Mesures d’agilització de les subvencions**

**Art. 23 Bases reguladores i convocatòria de subvencions en règim de concurrència competitiva:** Per a la concessió de subvencions en règimen de concurrència competitiva vinculada a Inversions del MRR i REACT-EU, **s'aprovarà en un únic expedient, les bases reguladors, la convocatòria i la modificació en el seu cas del PES.** Només s'emplenaran els següents tràmits per via de urgència: resolució d'inici, audiència i informació pública, informe de la Intervenció Delegada i informe de l'Advocacia.

**Art. 24. Subvencions de concurrència no competitiva:** Se aplicarà el règim previst en l’article 62.1 del RDL 36/2021. Es podran dictar les resolucions de concessió per ordre d'entrada de les sol·licituds i fins a l'esgotament del crèdit.

**Art. 25. Tramitació de subvencions sense crèdit disponible:** Es podran tramitar subvencions encara que no existisca crèdit disponible, sempre que s'acredite que s'ha remés l'oportú expedient de modificació pressupostària a la direcció general competent.

**Secció quinta: Mesures d’agilització dels convenis**

**Art. 26. Especialitats del convenis que subscriga la Generalitat, i els seus organismes autònoms y entitats de dret públic:** El seu termini de vigència podrà ser com a màxim de 6 anys, amb possibilitat d'una pròrroga de fins a 6 anys (art. 59.1.c RDL 36/2021). Serà possible la seua tramitació anticipada, podent arribar fins a la formalització del conveni en l'exercici corrent, sempre que la seua execució pressupostària comence en l'exercici següent (art. 59.3 RDL 36/2021).

**Secció sexta: Règim especial dels consorcis**

**Art. 27. Especialitats relatives a la constitució i activitats de consorcis:**

El Consell podrà autoritzar la constitució de Consorcis per a la gestió dels fons Associats al MRR i al REACT-EU. En l'expedient de constitució haurà de quedar acreditat el corresponent acord de constitució o adhesió dels òrgans de govern de les entitats que ho conformen, així com els compromisos econòmics que assumeixen.

**Secció setena: Mesures en matèria de recursos humans**

**Art.28 Gestió de recursos humans:**

1.Les persones titulars de la Sotssecretària podran, en l'àmbit de gestió de projectes finançables pels fons Next Generation EU, **assignar temporalment funcions a temps parcial o total**, diferents al lloc de treball que exercisca, sempre que resulten adequades al seu cos, escala o categoria professional, quan les necessitats del servei el justifiquen, i sense minvament dels seus retribucions. L'assignació temporal de funcions tindrà un termini màxim d'un any. L'assignació tindrà caràcter voluntari i només excepcionalment caràcter forçós.

2. Per a la gestió d'aquests fons es podran crear **llocs de treball de caràcter temporal** vinculats als programes que aproven les conselleries o entitats dependents, amb una duració màxima de tres anys, prorrogables fins a dotze mesos més. En el cas que no existisca borsa de treball o personal funcionari interí per a la provisió d'aquests llocs , podrà recórrer-se als llistats de demandants d'ocupació inscrita en LABORA.

3. Exclusivament en l'àmbit de gestió de projectes finançats amb fons europeus lligats a l'execució del Pla de Recuperació de la Generalitat, els programes de gestió de fons europeus que acrediten la seua necessitat podran nomenar un **director de programa**. Les seues retribucions seran determinades pel Consell, amb un percentatge variable de fins a un 40% que estarà vinculat a la consecució d'objectius, tenint el total de les retribucions el límit d'una direcció general. Aquest personal serà nomenat pels titulars de les conselleries o entitats dependents. Els programes només podran crear un únic lloc d'aquestes característiques.

**Secció huitena: Mesures en matèria de responsabilitat social**

**Art.29 Aplicació de criteris de responsabilitat social:**

Les actuacions finançades amb aquests fons hauran d'incorporar criteris de responsabilitat social, ambientals, de digitalització i d'innovació i coneixement, sempre que siga possible, i en tot cas ajustant-se a ho estableix la Llei 18/2018, de 13 de juny. La Conselleria d'Hisenda mantindrà actualitzats models tipus de clàusules administratives de contractes per a la gestió d'aquests fons. A proposta de la Conselleria corresponent, la Conselleria d'Hisenda podrà establir un plec-tipus de prescripcions tècniques generals.

**Secció novena: Transparència i rendició de comptes**

**Art. 30 Coordinació i seguiment:** El Consell regularà via reglamentària els instruments de planificació estratègica, de coordinació, seguiment i participació dels actors socials, per l'adequada execució dels fons.

**Art. 31 Obligacions d’informació per despeses finançades per la Generalitat**: Les entitats integrants del sector públic instrumental de la Generalitat, les entitats locals de la Comunitat Valenciana, i les entitats privades que gestionen projectes finançats amb fons del MRR i REACT EU, hauran de remetre informació periòdica de les despeses imputades, la forma i la periodicitat de les quals determinarà la conselleria competent en matèria d'hisenda.

**Art. 32. Transparència i rendició de comptes:** La informació sobre el MRR i REACT EU es publicarà en el portal de transparència de la GVA, en la forma i amb els requisits que s'establisquen, de forma que permeta realitzar el seguiment de l'avanç dels projectes i identifique els contractes i subvencions vinculats en cada cas.

1. **DISPOSICIONS ADDICIONALS**

**Primera:** Totes les entitats del sector públic de la GVA que sol·liciten la seua acreditació com a entitats interessades en un **PERTE (Projecte Estratègic per a la Recuperació i Transformació, regulat en el Reial decret llei 36/2020)** hauran de comunicar-lo al centre directiu de Presidència competent en matèria de coordinació de l'acció del govern (actualment DG de Coordinació de l'acció del Govern).

**Segona:** En el termini de dos mesos des de l'entrada en vigor d'aquest decret llei, cada departament del Consell haurà de publicar una relació de totes aquelles circulars, instruccions o disposicions, i que tinguen per objecte ordenar la gestió administrativa quant a requisits, procediments, tràmits, etc... **Totes les disposicions que no s'incloguen en aquesta relació quedaran automàticament sense efecte**.

**Tercera:** El pagament de les ajudes destinades a fer front al Covid-19**, no estarà subjecte al règimen d'abonaments a compte o anticipats**, sent la pròpia norma que instrumente l'ajuda la que fixarà aquest règim. La Conselleria d'Hisenda serà la competent per a aprovar les modificacions pressupostàries destinades a aplicar mesures Covid-19, llevat que la competència recaiga en els titulars dels departaments**.**

1. **DISPOSICIONS FINALS**

**Primera. Modificació de la Llei 4/2020, de 30 de desembre, de pressupostos de la Generalitat per a l'exercici 2021**

S'afig un nou subapartat c a l'apartat 1 de l'article 25 de la Llei 4/2020:

Les persones titulars de les conselleries seran els òrgans competents per a aprovar transferències entre els mateixos capítols de diferents programes pressupostaris de la seua secció, excepte del capítol I.

S'afig un nou subapartat c en l'apartat 13 de l'article 44 de la Llei 4/2020:

Podrà lliurar-se fins a una bestreta del 100% de l'import de les subvencions contemplades en les línies pressupostàries S8399000 i S4633000

S’afegeix una nova disposició addicional trenta-set en la llei 4/2020:

Durant 2021, s’autoritza una acumulació de la taxa de reposició de sectors no prioritaris, a favor del sector prioritari associat a les places de personal que presta assistència directa a les persones usuàries de serveis socials.

**Segona. Modificació de la Llei 13/1997, de 23 de desembre, de la Generalitat Valenciana, per la qual es regula el tram autonòmic de l’Impost sobre la Renda de les Persones Físiques i restants tributs cedits, com a conseqüència de la crisi sanitària derivada de la Covid19.**

**Tercera. Modificació de la Llei 3/2020, de 30 de desembre, de la Generalitat, de mesures fiscals, de gestió administrativa i financera i d’organització de la Generalitat, de caràcter tècnic.**

**Quarta. Modificació de la Llei 5/2014, de 25 de juliol, de la Generalitat, d’ordenació del territori, urbanisme i paisatge, de la Comunitat Valenciana.**

**Cinquena. Modificació del Decret llei 11/2020, de 24 de juliol, del Consell de règim sancionador específic contra els incompliments de les disposicions reguladores de les mesures de prevenció enfront la Covid-19.**

**Sisena. Rang de les disposicions reglamentàries modificades**: El que es disposa en aquest decret llei no afectarà el rang de les disposicions reglamentàries que es modifiquen, les quals podran ser modificades o derogades mitjançant decret del Consell.

**Setena. Coordinació i compliment d’obligacions relatives al seguiment dels projectes finançats a través del Pla de Recuperació, Resiliència i Transformació**: La conselleria competent en matèria d’hisenda adoptarà les mesures necessàries per a assegurar el compliment de les obligacions que s’estableixen en l’article 46 del Reial Decret llei 36/2020, de 30 de desembre, tant en matèria d’identificació dels projectes i iniciatives, com de remissió periòdica de la informació sobre el seguiment de l’execució pressupostària.